b'\n_START_ARTICLE_\nDGI-byen\n_START_PARAGRAPH_\nDGI-byen er et idr\xc3\xa6tsanl\xc3\xa6g i K\xc3\xb8benhavn beliggende umiddelbart syd for K\xc3\xb8benhavns Hovedbaneg\xc3\xa5rd._NEWLINE_DGI-byen er landscenter for DGI (Danske Gymnastik- & Idr\xc3\xa6tsforeninger) og best\xc3\xa5r af en r\xc3\xa6kke forskellige idr\xc3\xa6tsfaciliteter (h\xc3\xa5ndboldbane, sv\xc3\xb8mmehal, bowling, gymnastiksal, kurbad, mm.), restaurant samt konference- og hotelvirksomhed._NEWLINE_DGI-byen er opf\xc3\xb8rt i 4 etaper. F\xc3\xb8rste etape, hvor sportshallerne blev opf\xc3\xb8rt, gik fra 28. juni 1996, hvor f\xc3\xb8rste spadestik blev taget, frem til 5. december 1997, hvor indvielsen blev foretaget af prins Henrik. Anden etape, hvor Vandkulturhuset blev opf\xc3\xb8rt, gik fra 20. august 1998 indtil indvielsen 18. december 1999, som blev foretaget af dronning Margrethe. Tredje etape bestod i opf\xc3\xb8relsen af hotellet \xe2\x80\x93 DGI-byens hotel. Den 4. etape er CPH Conference, som er et konferencecenter der kan rumme op til 900 deltagere og som tager g\xc3\xa6sterne med en tur rundt i K\xc3\xb8benhavn.CPH Conference stod f\xc3\xa6rdig i 2009._NEWLINE_Siden 1997 er det g\xc3\xa5et st\xc3\xa6rkt med udviklingen og udbygningen af DGI-byen:_NEWLINE__NEWLINE_1999 \xe2\x80\x93 Vandkulturhuset, Kurbadet og DGI-byens Hotel \xc3\xa5bner (104 v\xc3\xa6relser)_NEWLINE__NEWLINE_2003 \xe2\x80\x93 DGI-byen overtager driften af Hotel Centrum (77 v\xc3\xa6relser)_NEWLINE__NEWLINE_2004 \xe2\x80\x93 DGI-byen overtager driften af \xc3\x98ksnehallen (max 3400 g\xc3\xa6ster)_NEWLINE__NEWLINE_2005 \xe2\x80\x93 DGI-byen overtager driften af DANHOSTEL Copenhagen City (1020 senge)_NEWLINE__NEWLINE_2006 \xe2\x80\x93 Bygning 55 \xc3\xa5bner (max 250 g\xc3\xa6ster)_NEWLINE__NEWLINE_2007 \xe2\x80\x93 DGI-byen overtager driften af Hotel Astoria (93 v\xc3\xa6relser)_NEWLINE__NEWLINE_2008 \xe2\x80\x93 Tr\xc3\xa6ningshuset og P-huset \xc3\xa5bner (192 p-pladser)_NEWLINE__NEWLINE_2009 \xe2\x80\x93 CPH Conference (max 950 g\xc3\xa6ster) og CPH Bowling & Lounge \xc3\xa5bner (16 baner og lounge)_NEWLINE__NEWLINE_I dag er DGI-byen et samlingspunkt p\xc3\xa5 over 30.000 m2 for idr\xc3\xa6t, sundhed, kultur og erhvervsarrangementer, hvor erhvervsdelen har haft den st\xc3\xb8rste udvikling, blot ikke i DGI-byens samlede profil._NEWLINE_DGI-byen blev i slutningen af juni 2011 erkl\xc3\xa6ret insolvent, og bad skifteretten om en rekonstruktion af virksomheden.'